প্রধান নির্বাচন কমিশনার বললেন, যারা নির্বাচনে অংশ নিচ্ছেন তাদের সকলকে আমার অভিনন্দন। সকল প্রার্থী ও সমর্থক এবং সকলের প্রতি আমার প্রত্যাশা প্রত্যেকেই নির্বাচনের আচরণ বিধি মেনে চলবেন। আমি দ্ব্যর্থহীন ভাষায় বলতে চাই নির্বাচন কমিশন ও নির্বাচনের সঙ্গে সংশ্লিষ্ট সকলের কাছে প্রত্যেক প্রার্থী সমান গুরুত্বপূর্ণ। আমি আরও বলতে চাই, নির্বাচনের সঙ্গে সম্পৃক্ত কারও দায়িত্বের অবহেলা কোন ভাবেই বরদাস্ত করা হবে না।